**Kulturni obrasci i svakodnevni život u Srbiji posle 2000. godine**

**2. slajd**

Razvoj sociologije kulturnih praksi je posledica tzv. kulturnog obrta u sociologiji. Ovaj obrt je doveo do jasnog uvida u značaj koji sfera kulture i umetnosti, odnos koji ljudi prema njoj uspostavljaju i način na koji je koriste, ima za oblikovanje njihovih društvenih identiteta. Savremena sociologija kulturnih praksi akcenat stavlja na vezu između kulturne potrošnje i društvenih grupa.

Ovu liniju proučavanja je začeo *Pjer Burdije.* Utvrdio je da ukus ima društvenu genezu. Burdije proučava vezu između kult.potrošnje i društvenih grupa preko njegove dve teorije: dtrukturalna homologija i teorije o identitetu kao izboru. 1) tvrdnja da obrasci kulturne potrošnje imaju socijalne osnove, da su ukus i društveni sloj povezani, kao i da postoji paralelizam između kulturnog polja (u koje su smešteni kulturni proizvodi) i društvenog polja (u kojem akteri zauzimaju položaje). 2) Ovde se stilovi života shvataju kao realnosti sui generis, uz pomoć kojih se sopstvo, koristeći bogatstvo kulturnih resursa dostupnih u postmodernoj današnjici, iznova i iznova samodefiniše. Takođe, ovde su stilovi života fluidni i nestabilni.

**3. slajd**

Teorija svaštojeda (omnivora) – *Ričard Piterson*

Osnovna teza: vladajuće klase ne naglašavaju svoj elitni položaj snobovskim distanciranjem od narodskog, već elikticizmom svojih kulturnih ukusa i prakse.

Sociologija individua – *Bernar Lair*

Zalaže se za uvažavanje jedinstvenosti pojedinca. On pojedinca shvata kao ishod prepletenih društvenih procesa, tj. kao mesto ukrštanja: različitih momenata i agenasa socijalizacije, što rezultira nepredvidljivim kombinacijama nesaglasnih dispozicija, kao i različitih vrsta kontekstualnog pritiska (situacionih, relacionih, emocionalnih i drugih uslovljanja).

**4. slajd**

Burdije je muziku video kao kulturnu sferu koja najpouzdanije odvaja pripadnike elite od ostatka mase društva.

Gledajući prvu tabelu, uviđamo stavove prema raznim vrstama muzike:

Kod nas najrasprostranjenije, najomiljenije, što najmanje „grebe“ kolektivno uho, su razne vrste narodne muzike. Određeni žanrovi koji u angloameričkoj sredini važe za prilično „vulgarne“ forme pop-kulture – tehno, hevi metal, rep – u našem društvu su preferencija obrazovane manjine. U Srbiji se kao središnja osa što deli kulturne orijentacije ispostavlja dimenzija domaće-strano, odnosno lokalno-globalno. To je već zapazio *Cvetičanin* a podaci iz ove tabele još naglašenije pokazuju nagnuće srpske kulturne publike da voli i troši „domaće“. Razlog za to je strukturalno drugačiji položaj koji društvo Srbije zauzima unutar globalne konstelacije u poređenju s najčešće proučavanim, zapadnim društvima. Što se tiče kretanja postotaka odgovora „ne poznajem“, neupućenih ima više među starijima i manje obrazovanima, ali procenti su dosta različiti od žanra do žanra.

**5. slajd**

U ovoj tabeli se uočavaju sociološke varijable koje ostavljaju prostorne kontigencije i to: obrazovanje, starost, rodne razlike i mesto boravka.

Obrazovanje: uz starost – najvažniji faktor diskriminacije stavova prema različitim vrstama muzike. Uočeno je da što je više obrazovanje, to je verovatniji pozitivan stav prema tom žanru, i obrnuto), ali intenzitet povezanosti varira: negde ona skoro nestaje (hevi metal, tehno, elektronska, rege, rap/hip-hop, starogradska), negde je veoma slaba (etno, zabavna domaća), a samo kod malog broja žanrova relativno jaka: evergrin, opera, džez, klasična, rok, zabavna strana.

Starost: utiče na muzički ukus u dva suprotna smera – pozitivno za grupu „starijih“ žanrova (izvorna i novokomponovana narodna muzika) , a negativno za grupu omladinskih urbanih žanrova.

Rodne razlike: žene su sklonije pozitivnom, a manje sklone negativnom odnosu prema klasičnoj muzici od muškaraca. Opera kao nagašeno „ženski“ žanr. Kod ostalih žanrova, raskoraka ili uopšte nema, ili su izuzetno slabi.

Mesto boravka (selo- grad): Kod klasične muzike, povezanost je vidljiva, što znači da su ispitanici na istom nivou obrazovanja (pogotovo oni sa završenom osnovnom ili srednjom školom) skloniji da je pozitivno ocene ako žive u gradu. Drugačiji je slučaj sa starim narodnjacima čija prihvaćenost raste na selu, čak i kod viših obrazovnih kategorija.

**6. slajd**

Sociološki profili su formirani na osnovu niza varijabli za koje se, na osnovu teorijskog polazišta, moglo pretpostaviti da će pružiti relevantne informacije o „objektivnoj“ pozicioniranosti grupa ljubitelja različitih žanrova, ali i o više „subjektivnim“ aspektima njihovih ukusa, stavova i praksi.

Kulturnolegitimni žanrovi (opera i klasična muzika): Slušaoci ovih žanrova su veoma obrazovani. Što se tiče njihovih odgovora na pitanje o poželjnim osnovama društvenog napredovanja, oni su više nego što bi njihova obrazovna struktura nalagala skloni snažnom vrednovanju kapitala: „kvalitetno obrazovanje“ koji dobija od njih čak šest puta veću podršku nego „naporan rad“.

Omladinski ezoterični žanrovi (tehno, elektronska, rege/r’n’b, rep/hip-hop i hard rok/hevi metal): tehno i elektronska prevashodno „beogradske“ muzike, a među ljubiteljima regea,

repa i hevi metala dominiraju mladi stanovnici drugih gradova. Hard rok/hevi metal - dominiraju veći gradovi osim Beograda, poklonici nisu samo sasvim mladi, već ih ima i u drugim starosnim grupama sve do 55. godine. Oni su pretežno su srednjeg obrazovanja.

Dve vrste zavabne muzike: 1) domaća zabavna – povoljna obrazovna struktura (preko polovine ima srednje obrazovanje, a četvrtina više i visoko obrazovanje). Prednjači ženski pol sa dvotrećinskom većinom. 2) strana zavana – obrazovna struktura još povoljnija (polovina ima srednje obrazovanje, a 40% više od toga).

Džez: Postavlja se pitanje da li je džez uopšte stigao da bude nešto drugo do „kultivisani“ žanr – da li je ikada bio element masovne, „osrednje“ kulture? Ljubitelji džeza su čak obrazovaniji od ljubitelja dvaju visokolegitimnih žanrova.

**7. slajd**

Rok: ljubitelji – ¾ urbanog stanovništva, sve starosne grupe do 55 godina i stariji. Obrazovaniji su od proseka. Prema ovim podacima, ovo više ne spada u mladalačku muziku, već je rasprostranjena među mlađim sredovečnima.

Grupa narodnih žanrova: 1) izvorna narodna muzika – obrazovna struktura je izrazito nepovoljna, jer četvrtina nema ni osnovnu školu, skoro jedna trećina je sa OŠ, a više od srednjeg obrazovanja ima samo desetina. 2) stari narodnjaci - struktura po obrazovanju i zanimanju, kao i materijalni položaj i subjektivna klasna pripadnost, takođe su praktično istovetni kao kod izvorne narodne muzike. 3) novi narodnjaci: po starosti, raspoređeni su u svim kategorijama. Obrazovna struktura je još nepovoljnija nego kod prethodna dva žanra uz tri petine sa završenom ili nezavršenom osnovnom školom. Što se tiče višeg obrazovanja, ono ima po kojeg predstavnika, ali sa fakultetom nema niti jednog ljubitelja u uzorku.

Evergrin: sredovečni (45+). Iznad proseka po obrazovanju polovina ima više od srednjeg

obrazovanja, a tek poneki ljubitelj samo OŠ.

Etno/world muzika: preovlađuju stručnjaci i penzioneri

**8. slajd**

*Muzički elekticizam*: broj žanrova koje ispitanici slušaju. Na „skali muzičke tolerancije“ ispitanici se uglavnom grupišu u kategoriju „umereno eklektičnih“ potrošača muzike, koji slušaju između 5 i 8 žanrova. Ono što se može videti u tabeli jeste da elekticizam muzičkog ukusa raste s obrazovanjem. Širina muzičkih je povezana s klasom i s materijalnim položajem. Veza postoji i sa starošću, samo je ona negativna i još slabija.

**9. slajd**

U tabeli se mogu videti odgovori na pitanje e čime ispitanici najviše vole da se bave u slobodno vreme (prvi izbor). Izbor najdražih oblika dokolice najuputnije je analizirati zajedno s odgovorima na obrnuto pitanje – „Šta nikako ne volite da radite u slobodno vreme, osim kućnih poslova?“. Kada je o negativnim izborima reč, na prvom mestu senalazi kafana. Žene preovlađuju u grupi mrzitelja kafane. Sa druge strane, najzastupljeniji oblik omiljene dokolice je gledanje TV-a. Više socijalne kategorije malo gledaju televiziju, dok su obožavaoci TV-a ispodprosečnog materijalnog položaja i slabijeg obrazovanja.

**10.slajd**

Aspekt dokolice kojem je posvećena posebna pažnja je stepen aktivnosti preferiranih (odnosno odbačenih) načina provođenja slobodnog vremena. Sama analiza ovog aspekta je bila dvojako motivisana: najpre, osnovnom idejom ove studije da se usredsredi na pitanje aktivnog odnosa građana-ispitanika prema vlastitom životu u različitim oblastima; a potom nalazom u kojem su saglasne najnovije studije kulturne potrošnje, da je najznačajnija linija podele na aktivne i isključene građane, pre nego na visoku i nisku kulturu. Na osnovu nekoliko relevantnih varijabli, konstruisan je *indeks aktivne dokolice*. Onse sastoji od izbora formi (omiljene i neomiljene) dokolice, razvrstanih prema stepenu aktivnosti, kao i od odgovora na pitanja vezana za aktivno pribavljanje muzike. U okviru njega imamo sledeću podelu: 1) pasivni oblici dokolice: gledanje TV-a; spavanje; čitanje novina. 2) prelazni oblici: druženje s rodbinom; odlazak u kafanu; čitanje knjiga itd. 3) aktivni oblici: šetnja; odlazak u bioskop; odlazak u pozorište; kupovina; bavljenje sportom; uređenje doma; izlazak u diskoteku itd. Pozicioniranje je jasno povezano sa četiri karakteristike: starošću, materijalnim položajem, obrazovanjem i, najslabije, klasom.

Klasni položaj: najubedljivija linija podele ona koja ide između službenika/tehničara i kvalifikovanih radnika. Kada je reč o aktivnoj dokolici, „sitni preduzetnici“ preuzimaju primat

i počinju da odskaču, naročito u odnosu na stručnjake.

Obrazovanje i starost: niže obrazovne kategorije, zaključno sa srednjom školom, razlike su upadljive - oni koji vole da slušaju raznovrsnu muziku su skloniji aktivnoj dokolici, i obrnuto.

Na kraju se može zaključiti da su otkrivene povezanosti u skladu s rezultatima drugih studija i da dimenzija aktivno/pasivno, kao najvažnija dimenzija diferencijacije kulturne potrošnje u savremenim društvima, sistematski korelira s društvenom stratifikacijom. Takođe, važno je istaći da u našem društvu kulturne prakse nisu stvar ničim uslovljenog subjektivnog izbora, ali isto tako nisu ni plod stroge klasne determinacije.